CELEX: 32014R0772
Language: lv
Date: 2014-07-14
Title: Komisijas Īstenošanas regula (ES) Nr. 772/2014 (2014. gada 14. jūlijs), ar ko nosaka noteikumus par publiskā atbalsta intensitāti, ko piemēro tādu konkrētu darbību kopējiem attiecināmajiem izdevumiem, kuras finansē no Eiropas Jūrlietu un zivsaimniecības fonda

16.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 209/47
            
         KOMISIJAS ĪSTENOŠANAS REGULA (ES) Nr. 772/2014
   (2014. gada 14. jūlijs),
   ar ko nosaka noteikumus par publiskā atbalsta intensitāti, ko piemēro tādu konkrētu darbību kopējiem attiecināmajiem izdevumiem, kuras finansē no Eiropas Jūrlietu un zivsaimniecības fonda
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (1), un jo īpaši tās 95. panta 5. punktu,
   tā kā:
   
               (1)
            
            
               Regulas (ES) Nr. 508/2014 95. panta 1. punktā ir paredzēti vispārējie noteikumi par publiskā atbalsta intensitāti, ko piemēro tādu konkrētu darbību kopējiem attiecināmajiem izdevumiem, kuras finansē no Eiropas Jūrlietu un zivsaimniecības fonda (“EJZF”).
            
         
               (2)
            
            
               Kā atkāpi 95. panta 4. punkts paredz publiskā atbalsta intensitātei piemērot papildu procentpunktus konkrētiem darbību veidiem, kā noteikts Regulas (ES) Nr. 508/2014 I pielikumā. Tajā pašā laikā, lai neapdraudētu kopējās zivsaimniecības politikas (“KZP”) reformas ilgtspēju, Regulas (ES) Nr. 508/2014 94. panta 3. punkta c) apakšpunkts un 69. panta 2. punkts ierobežo EJZF atbalstu, atsevišķiem darbību veidiem nosakot samazinātu līdzfinansējumu. Šis apsvērums ir atspoguļots arī atbalsta intensitātes papildu procentpunktu dažādos līmeņos, kas norādīti Regulas (ES) Nr. 508/2014 I pielikumā. Tāpēc atbilstība konkrētiem Regulas (ES) Nr. 508/2014 I pielikuma nosacījumiem var palielināt publiskā atbalsta intensitātes procentpunktus vai samazināt publiskā atbalsta intensitātes procentpunktus.
            
         
               (3)
            
            
               Tādēļ ir nepieciešams nodrošināt, ka atbalsta intensitātes papildu procentpunktu uzkrāšana attiecībā uz vienu darbību gadījumos, kad ir atbilstība vairākiem Regulas (ES) Nr. 508/2014 I pielikuma nosacījumiem, neapdraud KZP mērķus un nerada pārmērīgu kompensāciju vai pārmērīgus tirgus noteikumu kropļojumus zivsaimniecības un akvakultūras nozarēs.
            
         
               (4)
            
            
               Tādēļ, ja darbība atbilst nosacījumiem, kuri izklāstīti Regulas (ES) Nr. 508/2014 I pielikumā un kuri ļauj papildus palielināt procentpunktus, dalībvalstis var piemērot augstāku publiskā atbalsta intensitāti. Tomēr, ja darbība atbilst vairāk nekā vienam Regulas (ES) Nr. 508/2014 I pielikuma nosacījumam, kas ļauj vairākas reizes palielināt procentpunktus attiecībā uz vienu darbību, iespējamais pieaugums būtu jāierobežo līdz augstākajam pieaugumam. Ja darbība atbilst vairāk nekā vienam Regulas (ES) Nr. 508/2014 I pielikuma nosacījumam, kas liek vairākas reizes samazināt procentpunktus attiecībā uz vienu darbību, samazinājums būtu jāierobežo līdz augstākajam samazinājumam.
            
         
               (5)
            
            
               Visbeidzot, lai izpildītu pienākumu samazināt procentpunktus attiecībā uz atsevišķiem darbību veidiem, kas noteikti Regulas (ES) Nr. 508/2014 I pielikumā, gadījumos, kad darbībai var vienlaicīgi piemērot vienu vai vairākus procentpunktu palielinājumus vai samazinājumus sakarā ar atbilstību vairākiem Regulas (ES) Nr. 508/2014 I pielikuma kritērijiem, iespējamie palielinājumi nebūtu jāņem vērā un būtu jāpiemēro tikai augstākais samazinājums.
            
         
               (6)
            
            
               Lai nodrošinātu šajā regulā paredzēto pasākumu tūlītēju piemērošanu, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (7)
            
            
               Šajā regulā paredzētie pasākumi ir saskaņā ar Eiropas Jūrlietu un zivsaimniecības fonda komitejas atzinumu,
            
         IR PIEŅĒMUSI ŠO REGULU.
   1. pants
   Publiskā atbalsta īpašā intensitāte
   Ja viena darbība atbilst vairākiem Regulas (ES) Nr. 508/2014 I pielikuma nosacījumiem, minētajā pielikumā paredzētos dažādos publiskā atbalsta intensitātes papildu procentu palielinājumus un samazinājumus piemēro šādi:
   
               a)
            
            
               ja saskaņā ar Regulas (ES) Nr. 508/2014 I pielikumu ir iespējami vairāki procentpunktu palielinājumi, piemērojams tikai augstākais no šiem palielinājumiem;
            
         
               b)
            
            
               ja saskaņā ar Regulas (ES) Nr. 508/2014 I pielikumu ir iespējami vairāki procentpunktu samazinājumi, piemēro tikai augstāko no šiem samazinājumiem;
            
         
               c)
            
            
               ja darbība var gūt labumu no viena vai vairākiem procentpunktu papildu palielinājumiem un tajā pašā laikā piemērojams viens vai vairāki procentpunktu samazinājumi, kā minēts Regulas (ES) Nr. 508/2014 I pielikumā, piemēro tikai augstāko samazinājumu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 14. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 149, 20.5.2014., 1. lpp.